एनजीटी के नियम ताक पर, सिविल अस्पताल में जला रहे कचरा
नेशनलग्रीन ट्रिब्यूनल (एनजीटी ) द्वारा खुले में कचरा जलाने पर रोक लगाने के बाद भी जलाया जा रहा है। शहर के सिविल अस्पताल बठिंडा में एनजीटी के आदेशों की अवहेलना कर कचरा जलाया जा रहा है।
इस तरह के मामलों में नियमों का उल्लंघन करने में आम आदमी के साथ ही खुद सरकारी एजेंसियां भी पीछे नहीं हैं। इसी बात को प्रमाणित करते हुए अवहेलना का एक दृश्य मंगलवार को वूमेन एंड चिल्ड्रन सिविल अस्पताल के पीछे देखने को मिला। अस्पताल में आने वाले मरीजों की मानने तो यहां एक या दो दिन की बात नहीं है, बल्कि प्रतिदिन अस्पताल के सफाई कर्मचारी कचरा एक जगह पर एकत्र कर नियमों की अनदेखी कर खुले में कूड़ा जलाया जा रहा है। इसके कारण अस्पताल परिसर में प्रदूषण फैला रहा है, जबकि सेहत विभाग के अधिकारी इस मामले को लेकर गंभीर नहीं है। सिविल सर्जन डॉ. आरएस रंधावा को फोन किया गया, लेकिन उन्होंने फोन नहीं उठाया।
जानकारी अनुसार मंगलवार दोपहर करीब दो बजे के करीब वूमेन एंड चिल्ड्रन अस्पताल के पीछे कुछ सफाई सेवकों के झाडू लगाने के बाद सड़क पर फैले कचरे का एकत्र किया और उसे खुले आसमान के आग लगा दी। कचरे में सूखी पत्तियां होने के कारण पूरे परिसर में धुंआ ही धुंआ फैल गया, जिसके कारण वहां पर मौजूद मरीजों उनके परिजनों को काफी परेशानी झेलनी पड़ी। वहां पर मौजूद एक व्यक्ति ने बताया कि यह बहुत शर्मनाक बात है कि यहां के कर्मचारियों के लिए अदालती आदेश भी कोई मायने नहीं रखता है। खुले में कचरा जलाने वाले नहीं सोचते कि इससे पर्यावरण को नुकसान होगा ही। साथ ही परिजनों के स्वास्थ्य पर भी विपरीत असर पड़ेगा। उन्होंने बताया कि जिस जगह पर यह कचरा जलाया जा रहा है, उसके ठीक सामने वूमेन एंड चिल्ड्रन अस्पताल है, जहां पर प्रतिदिन सैकंडों मरीज आते है, जबकि नवजन्मे बच्चे भी दाखिल होते है। ऐसे में धुंआ मरीजों बच्चों के लिए खतरनाक है। इतना ही नहीं अस्पताल के सफाई कर्मचारी पॉलीथिन और प्लास्टिक के कबाड़ को खुले में ही जला रहे है। प्लास्टिक में आग लगाने से निकलने वाला काला धुआं सेहत के लिए काफी हानिकारक होता है। इससे कैंसर जैसी जानलेवा बीमारी भी लोगों को अपने कब्जे में ले लेती हैं लेकिन अस्पताल में कचरा जलाने पर कोई रोक नहीं दिख रही है। हालांकि एनजीटी के नियमों के अनुसार खुले में कचरा जलाने पर 25 हजार रुपये तक का जुर्माना लगाया जा सकता है।
सिविल अस्पताल परिसर में कचरे को लगाई गई आग के बाद फैला धुंआ
hin_Deva hin_Deva hin_Deva hin_Deva hin_Deva